Politikerne i Frederikshavn Kommune måtte onsdag aften tage et alvorligt kig på budgettet. Kommunen havde tidligere på dagen fået afslag på en ansøgning til Økonomi - og Indenrigsministeriet om at sætte skatten op, og derfor skulle der ledes med lys og lygte efter penge, der kunne spares. Byrådet besluttede derfor at bevilge en million kroner mindre til Skagens jubilæum i 2013. Oprindeligt ville kommunen støtte jubilæet med 1,5 million kroner, men efter byrådets beslutning onsdag aften er der kun en halv million kroner på vej. Kommunen har to gange bevilget 250.000 kroner til Skagens jubilæumsfest. Festen bliver på havnen i Skagen fra den 24. august næste år.
Politikerne har besluttet at skære en million kroner i støtten til Skagens 600 års jubilæum.